Halid Ziya Uşaklıgil

Halid Ziya Uşaklıgil ( b. 1866 Estanbol , m. 1945 Estanbol ) yew nuştekaro Tırko. Serra 1866 de sûka Estanboli de maya cı ra biyo. Genciya cı de sûka İzmiri de mendo u Kolecê Fransızi de tehsıl  diyo. Ebe ambazê cı gezetê Nevruzi u gezetê Hizmeti çap kerdo. Serra 1896 de peyser ameyo sûka Estanboi u tiya de cemaetê Edebiyat-ı Cedide tey biyo (iştırak kerdo). Serra 1945 de tiya de merdo.

 Senata xo 
Literaturê Anatoliya rê menaya ğerbi de romannuştış tewr verên Halid Ziya ardo. Edebiyat- Cedide de nuştekarê romanio de tewr gırdo. Nuştış de teknikê cı zaf quwetino. Tesırê realist u naturalistê Fransızan de mendo u roman u hêkatê cı ebe no ekol ra nuşto u zaf biyo namdare. Zıwanê xo zaf temamiyo u senatıno. Zıwan ra ebe raya quwetın istifade kerdo. Nizamê cıyê cumley ebe nizamê klasiki hêm/eyni niyo. Romanê cı de corkesi (cemaetê berzi, sınıfê burcuway) qısey keno. Romanê cı Mai ve Siyah de karakterê Ahmet Cemili de xo ra qısey keno. Cıwiyayışê cı de se u ponc ra zafêr hêkati u şeş romani nuşto u şeşti ra zafêr nuşteyê tiyatro, mensur, şıir, xatıra u meqale nuşto. Hêkatê cı heqa cêrkesi (cemaetê xelq) de nuşto u hêkatê cı ebe zıwano asenêr nuşto.

 Eseri 
 Romanê xo 
 Mai ve Siyah
 Aşk-ı Memnun
 Kırık Hayatlar
 Bir Ölünün Not Defteri
 Nemide
 Ferdi ve Şükelası
 Sefile

 Hêkatê xo 
 İzmir Hikayeleri
 Aşka Dair
 Onu Beklerken
 Kadın Pençesi
 Bir Yazın Tarihi
 Hepsinden Acı
 İhtiyar Dost

 Tiyatro û xatıraya xo 
 Kırk Yıl 
 Saray ve Ötesi
 Kabus
 Fürûzan
 Fare

 Çımeyi 

Kategoriye:Nuştekari
Kategoriye:Merdumê ke 1866 de biyê 
Kategoriye:Merdumê ke 1945 de merdê